1. Politika Spoločenstva v oblasti životného prostredia prispieva k udržiavaniu, ochrane a zlepšovaniu kvality životného prostredia; ochrane ľudského zdravia; rozvážnemu a racionálnemu využívaniu prírodných zdrojov; a podpore opatrení na medzinárodnej úrovni pri riešení regionálnych alebo celosvetových problémov životného prostredia. (článok 174 Zmluvy o ES) 2. Spoločenstvo zabezpečí podmienky potrebné na existenciu konkurencieschopnosti priemyslu Spoločenstva urýchlením adaptácie priemyslu na štrukturálne zmeny, podporou prostredia, ktoré je priaznivé pre vytváranie a rozvoj podnikov v celom Spoločenstve, a pomocou pri lepšom využívaní priemyselného potenciálu, inovačného, výskumného a technického rozvoja. Členské štáty sa v spolupráci s Komisiou medzi sebou navzájom poradia a ak je to potrebné, koordinujú svoju činnosť. Komisia môže vyvinúť akékoľvek užitočné podnety na podporu tejto koordinácie. (článok 157 Zmluvy o ES)

Ciele Európska únia v rámci Lisabonskej stratégie pre rast a pracovné príležitosti prijala opatrenia na podporu a rozvoj konkurencieschopnosti a inovácií. Medzi tieto opatrenia patrí vytvorenie rámcového programu pre konkurencieschopnosť a inováciu (Competitiveness and Innovation Framework Programme – CIP) na obdobie 2007 – 2013 (rozhodnutie č. 1639/2006/ES), a najmä programov Inteligentná energia pre Európu (Intelligent Energy Europe – IEE) a Podnikanie a inovácie (Entrepreneurship and Innovation – EIP). Ďalším opatrením je program Marco Polo (nariadenie (ES) č. 1692/2006). Medzi hlavné ciele patrí poskytovanie podpora konkurencieschopnosti podnikov, najmä malých a stredných podnikov, podpora všetkých foriem inovácií, vrátane inovácií v oblasti ekológie, a propagácia energetickej efektívnosti a nových a obnoviteľných energetických zdrojov vo všetkých odvetviach, vrátane dopravy. Výkonný orgán v rámci týchto programov vykonáva úlohy súvisiace s podpornými programami Spoločenstva, okrem vyhodnotenia programov, monitorovania právnych predpisov, strategických štúdií alebo iných opatrení, ktoré spadajú výlučne do právomoci Komisie.

Úlohy V kontexte implementácie programov Spoločenstva, v súvislosti s ktorými Komisia preniesla právomoci za vykonávanie úloh s účinnosťou od roku 2007 na výkonný orgán, konkrétne za program IEE I od 1. júla 2005, IEE II od 26. júla a EIP od 1. novembra 2007: — riadiť všetky fázy obdobia programu, — prijať právne úkony v súvislosti s plnením rozpočtu a, ak bol splnomocnený Komisiou, vykonávať všetky opatrenia potrebné na riadenie programu Spoločenstva, najmä tie, ktoré súvisia so zadávaním zmlúv a udeľovaním dotácií, — zhromažďovať, analyzovať a predávať ostatné informácie potrebné na vykonávanie programu Spoločenstva Komisii, — pokiaľ ide o program EIP, zodpovedať za projektové riadenie podpornej siete v oblasti obchodu a inovácií.

1. Riadiaci výbor pozostáva z piatich členov vymenovaných Európskou komisiou. Prijíma ročný plán práce výkonného orgánu po schválení Komisiou. Okrem toho prijíma administratívny rozpočet výkonného orgánu a výročnú správu o činnosti. 2. Riaditeľ vymenovaný Komisiou. 3. Vonkajšia kontrola Dvor audítorov. 4. Orgán udeľujúci absolutórium Parlament na odporúčanie Rady.

Konečný rozpočet A. 137,3 (53,2) mil. EUR (100 % všeobecný rozpočet Európskej únie, z čoho 63,7 mil. EUR na program IEE, a 73,5 mil. EUR na EIP. Výkonný orgán plní prevádzkový rozpočet v rámci zodpovednosti Komisie). B. 6,9 (5,2) mil. EUR (100 % dotácia Spoločenstva) na administratívny rozpočet, ktorý výkonný orgán plní samostatne. Stav zamestnancov k 31. decembru 35 (16) pracovných miest pre dočasných zamestnancov uvedených v pláne pracovných miest, z toho obsadené pracovné miesta: 22 (16). Ostatné pracovné miesta: Zmluvní zamestnanci: 77 (30) plánovaných pracovných miest, z toho 47 (25) obsadených pracovných miest. Celkový stav zamestnancov k 31.12.2007: 69, z toho pridelení k nasledovným úlohám: prevádzkové úlohy: 54 (31) administratívne úlohy: 15 (10)